CELEX: 32016D0564
Language: fi
Date: 2016-04-11 00:00:00
Title: Neuvoston päätös (YUTP) 2016/564, annettu 11 päivänä huhtikuuta 2016, Keski-Afrikan tasavaltaan kohdistettavista rajoittavista toimenpiteistä annetun päätöksen 2013/798/YUTP muuttamisesta

12.4.2016   
            
            
               FI
            
            
               Euroopan unionin virallinen lehti
            
            
               L 96/38
            
         NEUVOSTON PÄÄTÖS (YUTP) 2016/564,
   annettu 11 päivänä huhtikuuta 2016,
   Keski-Afrikan tasavaltaan kohdistettavista rajoittavista toimenpiteistä annetun päätöksen 2013/798/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 23 päivänä joulukuuta 2013 päätöksen 2013/798/YUTP (1) Yhdistyneiden kansakuntien (YK) turvallisuusneuvoston päätöslauselman 2127 (2013) hyväksymisen johdosta.
            
         
               (2)
            
            
               YK:n turvallisuusneuvosto hyväksyi 27 päivänä tammikuuta 2016 päätöslauselman 2262 (2016), jolla jatketaan Keski-Afrikan tasavaltaan kohdistettujen asevientikiellon, matkustusrajoitusten ja varojen jäädyttämisen voimassaoloa 31 päivään tammikuuta 2017 sekä määrätään eräistä muutoksista asevientikiellon poikkeuksiin ja nimeämisperusteisiin.
            
         
               (3)
            
            
               Unionin lisätoimet ovat tarpeen näiden toimenpiteiden panemiseksi täytäntöön.
            
         
               (4)
            
            
               Päätös 2013/798/YUTP olisi näin ollen muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2013/798/YUTP seuraavasti:
   
               1)
            
            
               Muutetaan 2 artikla seuraavasti:
               
                           a)
                        
                        
                           korvataan 1 kohdan c alakohta seuraavasti:
                           
                                       ”c)
                                    
                                    
                                       sellaisten pienaseiden ja niihin liittyvien tarvikkeiden myyntiin, toimitukseen, siirtoon tai vientiin komitealle etukäteen ilmoitetulla tavalla, jotka on tarkoitettu ainoastaan sellaisten kansainvälisten partioiden käyttöön, jotka suojelevat kolmen valtion alueella sijaitsevaa Sanghajoen suojelualuetta salametsästykseltä, norsunluun ja aseiden salakuljetukselta ja muilta Keski-Afrikan tasavallan kansallisten lakien tai Keski-Afrikan tasavallan kansainvälisten oikeudellisten velvoitteiden vastaisilta toimilta;”;
                                    
                                 
                     
                           b)
                        
                        
                           lisätään 1 kohtaan d alakohta seuraavasti:
                           
                                       ”d)
                                    
                                    
                                       ei-tappavien tarvikkeiden myyntiin, toimitukseen, siirtoon tai vientiin sekä avunantoon Keski-Afrikan tasavallan turvallisuusjoukoille, operatiivinen ja muu kuin operatiivinen koulutus mukaan lukien, kun apu tai tarvikkeet on tarkoitettu yksinomaan Keski-Afrikan tasavallan turvallisuusalan uudistusprosessin tueksi tai käyttöön, kun toiminta on MINUSCAn kanssa koordinoitua ja kun siitä on ilmoitettu etukäteen komitealle.”;
                                    
                                 
                     
                           c)
                        
                        
                           korvataan 2 kohdan a alakohta seuraavasti:
                           
                                       ”a)
                                    
                                    
                                       yksinomaan humanitaariseen tai suojaavaan käyttöön tarkoitettujen ei-tappavien sotilastarvikkeiden myyntiin, toimitukseen, siirtoon tai vientiin eikä niihin liittyvään tekniseen apuun tai koulutukseen;”.
                                    
                                 
                     
         
               2)
            
            
               Korvataan 2 a artiklan 1 kohta seuraavasti:
               ”1.   Jäsenvaltioiden on toteutettava tarvittavat toimenpiteet estääkseen kaikkien sellaisten YK:n turvallisuusneuvoston päätöslauselman 2127 (2013) 57 kohdan nojalla perustetun komitean, jäljempänä ’komitea’, nimeämien henkilöiden pääsyn alueilleen tai kulkemisen niiden kautta, jotka
               
                           a)
                        
                        
                           osallistuvat Keski-Afrikan tasavallan rauhaa, vakautta tai turvallisuutta heikentäviin toimiin tai tukevat niitä, mukaan lukien toimet, jotka uhkaavat tai estävät poliittista siirtymäprosessia tai vakautus- ja sovitteluprosessia taikka lietsovat väkivaltaa;
                        
                     
                           b)
                        
                        
                           rikkovat YK:n turvallisuusneuvoston päätöslauselman 2127 (2013) 54 kohdan ja tämän päätöksen 1 artiklan nojalla käyttöönotettua aseidenvientikieltoa tai jotka ovat suoraan tai epäsuoraan myyneet, toimittaneet tai siirtäneet Keski-Afrikan tasavallassa toimiville aseellisille ryhmittymille tai rikollisverkostoille aseita tai niihin liittyviä tarvikkeita tai ovat vastaanottaneet aseita tai niihin liittyviä tarvikkeita tai teknistä neuvontaa, koulutusta tai apua, mukaan lukien Keski-Afrikan tasavallan aseellisten ryhmittymien tai rikollisverkostojen väkivaltaiseen toimintaan liittyvä rahoitus ja rahoitusapu;
                        
                     
                           c)
                        
                        
                           osallistuvat tapauksen mukaan kansainvälisen ihmisoikeuslainsäädännön tai kansainvälisen humanitaarisen oikeuden vastaisten toimien tai ihmisoikeusloukkausten suunnitteluun, johtamiseen tai toteuttamiseen Keski-Afrikan tasavallassa, mukaan lukien toimet, joihin sisältyy seksuaalista väkivaltaa tai jotka kohdistuvat siviilihenkilöihin, sekä etnisiin tai uskonnollisiin syihin perustuvat tai kouluihin ja sairaaloihin kohdistuvat hyökkäykset sekä kaappaukset ja pakkosiirrot;
                        
                     
                           d)
                        
                        
                           rekrytoivat tai käyttävät lapsia aseellisissa konflikteissa Keski-Afrikan tasavallassa ja rikkovat näin sovellettavaa kansainvälistä oikeutta;
                        
                     
                           e)
                        
                        
                           tukevat aseellisia ryhmittymiä tai rikollisverkostoja Keski-Afrikan tasavallassa tai sieltä käsin tapahtuvalla luonnonvarojen, mukaan lukien timanttien, kullan sekä luonnonvaraisten eläinten ja kasvien ja niistä saatavien tuotteiden, laittomalla hyväksikäytöllä tai kaupalla;
                        
                     
                           f)
                        
                        
                           estävät humanitaarisen avun toimittamista Keski-Afrikan tasavaltaan tai humanitaarisen avun saantia tai jakelua Keski-Afrikan tasavallassa;
                        
                     
                           g)
                        
                        
                           osallistuvat YK:n operaatioiden tai kansainvälisten turvallisuusjoukkojen, mukaan lukien MINUSCA, unionin operaatiot ja niitä tukevat Ranskan operaatiot, vastaisten hyökkäysten suunnitteluun, johtamiseen, rahoittamiseen tai toteuttamiseen;
                        
                     
                           h)
                        
                        
                           johtavat komitean nimeämää yhteisöä tai ovat tukeneet komitean nimeämää henkilöä tai yhteisöä tai ovat toimineet tällaisen henkilön tai yhteisön puolesta, lukuun tai johdolla taikka ovat tukeneet komitean nimeämän henkilön tai yhteisön omistuksessa tai määräysvallassa olevaa yhteisöä tai ovat toimineet sellaisen puolesta, lukuun tai johdolla;
                        
                     ja jotka luetellaan tämän päätöksen liitteessä.”
            
         
               3)
            
            
               Korvataan 2 b artiklan 1 kohta seuraavasti:
               ”1.   Jäädytetään kaikki varat ja taloudelliset resurssit, jotka ovat sellaisten komitean nimeämien henkilöiden tai yhteisöjen suorassa tai välillisessä omistuksessa tai määräysvallassa, jotka
               
                           a)
                        
                        
                           osallistuvat Keski-Afrikan tasavallan rauhaa, vakautta tai turvallisuutta heikentäviin toimiin tai tukevat niitä, mukaan lukien toimet, jotka uhkaavat tai estävät poliittista siirtymäprosessia tai vakautus- ja sovitteluprosessia taikka lietsovat väkivaltaa;
                        
                     
                           b)
                        
                        
                           rikkovat YK:n turvallisuusneuvoston päätöslauselman 2127 (2013) 54 kohdan ja tämän päätöksen 1 artiklan nojalla käyttöönotettua aseidenvientikieltoa tai jotka ovat suoraan tai epäsuoraan myyneet, toimittaneet tai siirtäneet Keski-Afrikan tasavallassa toimiville aseellisille ryhmittymille tai rikollisverkostoille aseita tai niihin liittyviä tarvikkeita tai ovat vastaanottaneet aseita tai niihin liittyviä tarvikkeita tai teknistä neuvontaa, koulutusta tai apua, mukaan lukien Keski-Afrikan tasavallan aseellisten ryhmittymien tai rikollisverkostojen väkivaltaiseen toimintaan liittyvä rahoitus ja rahoitusapu;
                        
                     
                           c)
                        
                        
                           osallistuvat tapauksen mukaan kansainvälisen ihmisoikeuslainsäädännön tai kansainvälisen humanitaarisen oikeuden vastaisten toimien tai ihmisoikeusloukkausten suunnitteluun, johtamiseen tai toteuttamiseen Keski-Afrikan tasavallassa, mukaan lukien toimet, joihin sisältyy seksuaalista väkivaltaa tai jotka kohdistuvat siviilihenkilöihin, sekä etnisiin tai uskonnollisiin syihin perustuvat tai kouluihin ja sairaaloihin kohdistuvat hyökkäykset sekä kaappaukset ja pakkosiirrot;
                        
                     
                           d)
                        
                        
                           rekrytoivat tai käyttävät lapsia aseellisissa konflikteissa Keski-Afrikan tasavallassa ja rikkovat näin sovellettavaa kansainvälistä oikeutta;
                        
                     
                           e)
                        
                        
                           tukevat aseellisia ryhmittymiä tai rikollisverkostoja Keski-Afrikan tasavallassa tai sieltä käsin tapahtuvalla luonnonvarojen, mukaan lukien timanttien, kullan sekä luonnonvaraisten eläinten ja kasvien ja niistä saatavien tuotteiden, laittomalla hyväksikäytöllä tai kaupalla;
                        
                     
                           f)
                        
                        
                           estävät humanitaarisen avun toimittamista Keski-Afrikan tasavaltaan tai humanitaarisen avun saantia tai jakelua Keski-Afrikan tasavallassa;
                        
                     
                           g)
                        
                        
                           osallistuvat YK:n operaatioiden tai kansainvälisten turvallisuusjoukkojen, mukaan lukien MINUSCA, unionin operaatiot ja niitä tukevat Ranskan operaatiot, vastaisten hyökkäysten suunnitteluun, johtamiseen, rahoittamiseen tai toteuttamiseen;
                        
                     
                           h)
                        
                        
                           johtavat komitean nimeämää yhteisöä tai ovat tukeneet komitean nimeämää henkilöä tai yhteisöä tai ovat toimineet tällaisen henkilön tai yhteisön puolesta, lukuun tai johdolla taikka ovat tukeneet komitean nimeämän henkilön tai yhteisön omistuksessa tai määräysvallassa olevaa yhteisöä tai ovat toimineet sellaisen puolesta, lukuun tai johdolla.
                        
                     Tässä kohdassa tarkoitetut henkilöt ja yhteisöt on lueteltu tämän päätöksen liitteessä.”
            
         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Luxemburgissa 11 päivänä huhtikuuta 2016.
      
         
            Neuvoston puolesta
         
         
            Puheenjohtaja
         
         M.H.P. VAN DAM
      
   
   
      (1)  Neuvoston päätös 2013/798/YUTP, annettu 23 päivänä joulukuuta 2013, Keski-Afrikan tasavaltaan kohdistettavista rajoittavista toimenpiteistä (EUVL L 352, 24.12.2013, s. 51).